Gw mau tau Karier kelab dari David Beckham. Jelasin dalam bahasa melayu

Setelah menandatangani untuk Manchester United sebagai seorang pelatih pada 8 Julai 1991, Beckham merupakan salah seorang daripada sekumpulan pemain muda, termasuk Ryan Giggs, Gary Neville dan Paul Scholes, dan dilatih oleh Eric Harrison yang membimbing kelab itu untuk memenangi Piala Belia FA Inggeris pada bulan Mei 1992. Beckham menjaringkan gol kedua Manchester United pada minit ke-30 semasa kemenangan 3–1 mereka dalam peringkat pertama perlawanan akhir menentang Crystal Palace pada 14 April 1992. Dalam peringkat kedua pada 15 Mei, Beckham bermain keseluruhan 90 minit perlawanan itu yang berkesudahan dengan kemenangan 3–2 untuk Manchester United dan 6–3 secara agregat. Impak Beckham membolehkannya membuat penampilan sulung untuk pasukan utama pada 23 September 1992, sebagai pemain gantian untuk Andrei Kanchelskis dalam perlawanan Piala Liga Inggeris menentang Brighton & Hove Albion. Tidak lama selepas itu, Beckham menandatangani kontrak profesional pada 23 Januari 1993.

Manchester United sekali lagi layak ke perlawanan akhir Piala Belia FA Inggeris, dimana mereka akan berhadapan dengan Leeds United. Peringkat pertama berlangsung pada 10 Mei 1993, dimana Beckham beraksi untuk Manchester United ketika kekalahan 2–0 di tempat sendiri dan digantikan oleh Robbie Savage. Dalam peringkat kedua pada 13 Mei 1993, Beckham bermain keseluruhan perlawanan untuk Manchester United ketika kekalahan 2–1, membolehkan Leeds United menang dengan kedudukan agregat 4–1. Beckham juga memenangi trofi bersama pasukan simpanan kelab, apabila pasukan itu memenangi liga pada tahun 1994. Pada bulan September 1994, Beckham membuat penampilan penuh pertamanya untuk pasukan utama ketika menentang Port Vale dalam perlawanan Piala Liga. Pada 7 Disember 1994, Beckham membuat penampilan sulung Liga Juara-Juara Eropah, menjaringkan satu gol ketika kemenangan 4–0 di tempat sendiri ke ata Galatasaray dalam perlawanan terakhir peringkat kumpulan. Namun di sebalik kemenangan mereka berada di tempat ketiga daripada empat dalam kumpulan di belakang FC Barcelona.